ประกาศกรมตำรวจประกาศกรมตำรวจเรื่อง อาณัติสัญญาณใช้สำหรับสั่งแก่ผู้ควบคุมยานพาหนะทางน้ำของตำรวจน้ำ[๑] ตามประกาศกรมตำรวจฉบับลงวันที่ ๑ พฤศจิกายน ๒๔๙๖ เรื่องให้ใช้อาณัติสัญญาณใช้สำหรับสั่งแก่ผู้ควบคุมยานพาหนะทางน้ำของตำรวจน้ำโดยอาศัยอำนาจตามความในมาตรา ๖ แห่งพระราชบัญญัติเพิ่มอำนาจตำรวจในการป้องกันและปราบปรามการกระทำผิดทางน้ำพ.ศ. ๒๔๙๖ นั้นบัดนี้ปรากฏว่าได้มีประมวลสัญญาณสากลฉบับใหม่ (INTERNATIONAL CODE OF SIGNALS 1969)ประกาศใช้ตั้งแต่วันที่ ๑ เมษายน ๒๕๑๒ กำหนดสัญญาณแบบใหม่หลายประการและใช้กันอยู่ในนานาประเทศแล้ว และทางกองทัพเรือ (ประเทศไทย) ได้มีประกาศฉบับที่๗/๒๕๑๔ เรื่อง อาณัติสัญญาณใช้สำหรับสั่งแก่ผู้ควบคุมเรือ ลงวันที่ ๒๗ กรกฎาคม๒๕๑๔ ยกเลิกประกาศเดิมที่เกี่ยวกับอาณัติสัญญาณที่เคยใช้โดยเปลี่ยนใช้ตามอาณัติสัญญาณซึ่งได้กำหนดขึ้นใหม่ให้เป็นการสอดคล้องกับประมวลสัญญาณสากลข้างต้นฉะนั้นเพื่อมิให้ผู้ควบคุมยานพาหนะทางน้ำเกิดการสับสนในการปฏิบัติตามอาณัติสัญญาณของกองบังคับการตำรวจน้ำและของกองทัพเรือ ตลอดจนประมวลสัญญาณสากลในกรณีที่จะต้องใช้สัญญาณบังคับอย่างเดียวกันจึงเห็นเป็นการสมควรที่จะแก้ไขอาณัติสัญญาณดังกล่าวเสียใหม่อธิบดีกรมตำรวจอาศัยอำนาจตามความในมาตรา ๖แห่งพระราชบัญญัติเพิ่มอำนาจตำรวจในการป้องกันและปราบปรามการกระทำผิดทางน้ำ พ.ศ.๒๔๙๖ ให้ยกเลิกประกาศกรมตำรวจ ฉบับลงวันที่ ๑ พฤศจิกายน ๒๔๙๖ เรื่องอาณัติสัญญาณใช้สำหรับสั่งแก่ผู้ควบคุมยานพาหนะทางน้ำของตำรวจน้ำและให้ใช้ความดังต่อไปนี้อาณัติสัญญาณสำหรับให้หยุดยานพาหนะในเวลากลางวัน ข้อ๑ เรือตรวจของกองบังคับการตำรวจน้ำแสดงธงสากลอักษร แอล (L) ธงนี้มีลักษณะเป็นธงสี่เหลี่ยมตาหมากรุกสีเหลืองสลับดำ ๔ ช่องโดยส่วนบนเป็นสีเหลืองและสีดำ ส่วนล่างเป็นสีดำและสีเหลือง ขึ้นในที่ที่เห็นได้ชัดเจนหมายความว่า ให้ยานพาหนะทางน้ำนั้นหยุดทันที ถ้าในบริเวณนั้นมียานพาหนะเกินกว่า ๑ลำ เรือตรวจจะชักสัญญาณชื่อยานพาหนะหรือหันเรือมุ่งตรงไปยังยานพาหนะที่ต้องการตรวจข้อ๒ ถ้ายานพาหนะทางน้ำนั้นไม่หยุดเรือตรวจจะยิงลูกสลุตหรือลูกปืนจริง ๑ ถึง ๒ นัดขึ้นท้องฟ้าเป็นการเตือนอีกครั้งหนึ่งข้อ๓ ถ้ายานพาหนะลำนั้นยังไม่หยุดอีกเรือตรวจจะยิงลูกปืนจริง ๑ ถึง ๒ นัด ไปทางหน้ายานพาหนะลำนั้นเป็นการเตือนซ้ำอีกครั้งหนึ่งอาณัติสัญญาณสำหรับให้หยุดยานพาหนะในเวลากลางคืน ข้อ๔ เรือตรวจของกองบังคับการตำรวจน้ำจะส่งประมวลสัญญาณสากลอักษร แอล (L) ด้วยโคมไฟหรือไฟฉาย (วับ - วาบ -วับ - วับ) หลายครั้งหรือยิงพลุสีแดง หมายความว่า ให้ยานพาหนะลำนั้นหยุดทันทีข้อ๕ ถ้ายานพาหนะลำนั้นไม่หยุดเรือตรวจจะยิงลูกสลุต และลูกปืนจริง ตามที่กล่าวในข้อ ๒ และข้อ ๓ เป็นลำดับไปอาณัติสัญญาณสำหรับให้ยานพาหนะทางน้ำไปที่ใดที่หนึ่ง ข้อ๖ เรือตรวจของกองบังคับการตำรวจน้ำชักธงสัญญาณสากลอักษร พี.เอ็น (P.N.) หรือไฟฉาย (วับ - วาบ- วาบ -วับ, วาบ - วับ) หลายครั้ง แล้วเรือตรวจแล่นไปทางทิศใดทิศหนึ่งให้ยานพาหนะลำนั้นแล่นตามไปทิศนั้นทันที ธงสัญญาณสากลอักษร พี (P) เป็นรูปสี่เหลี่ยมเล็กสีขาวอยู่ในกรอบสี่เหลี่ยมใหญ่สีน้ำเงิน ส่วนอักษรเอ็น (N) เป็นรูปสี่เหลี่ยมตาหมากรุกรวม ๑๖ ตาเป็นตาสีขาวและสีน้ำเงินสลับกัน ๔ แถวข้อ๗เครื่องบินตรวจของกองบังคับการตำรวจน้ำ จะบินเข้าหายานพาหนะทางน้ำพร้อมกับส่งประมวลสัญญาณสากลอักษร แอล (L) ด้วยไฟฉาย (วับ - วาบ - วับ - วับ)หลายครั้ง และบินวนหลาย ๆ ยานพาหนะลำนั้นในระยะต่ำแล้วจะบินไปทางทิศใดทิศหนึ่งให้ยานพาหนะลำนั้นแล่นตามในทิศนั้นทันทีข้อ๘ ถ้ายานพาหนะลำนั้นไม่ปฏิบัติตามเครื่องบินจะต้องมาบินรอบ ๆ ยานพาหนะลำนั้น และจะทิ้งทุ่นควัน หรือพลุส่องแสงหรือยิงจรวด หรือยิงปืนกลกราดไปทางยานพาหนะลำนั้น เป็นการเตือนซ้ำอีกครั้งหนึ่งทั้งนี้ตั้งแต่บัดนี้เป็นต้นไปประกาศ ณ วันที่ ๙มิถุนายน ๒๕๒๑พลตำรวจเอกมนต์ชัย พันธุ์คงชื่นอธิบดีกรมตำรวจดลธี/พิมพ์๑๔ ธันวาคม ๒๕๕๓คณิตา/ผู้จัดทำ๑๕ ธันวาคม ๒๕๕๓[๑] ราชกิจจานุเบกษา เล่ม ๙๕/ตอนที่ ๖๘/หน้า ๒๐๙๐/๔ กรกฎาคม ๒๕๒๑